**ΕΛΛΗΝΙΚΗ ΔΗΜΟΚΡΑΤΙΑ Καλλιθέα 23-5-2018**

**ΝΟΜΟΣ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ Αρ.Πρωτ.: 29891**



**ΓΡΑΦΕΙΟ ΑΝΤΙΔΗΜΑΡΧΟΥ ΠΑΙΔΕΙΑΣ**

**ΠΟΛΙΤΙΣΜΟΥ & ΤΟΠΙΚΗΣ ΑΝΑΠΤΥΞΗΣ**

Ταχ.Δνση: Ματζαγριωτάκη 76, ΤΚ:17676 **Π Ρ Ο Σ**

**Τηλέφωνο: 2132070318**

 **Τον Πρόεδρο του Δημοτικού Συμβουλίου**

**Θέμα :** «Σύνταξη τεκμηριωμένου αιτήματος για την έγκριση δαπανών την ανάληψη υποχρεώσεων και διάθεση πιστώσεων για πραγματοποίηση προβολών με πλούσιο κινηματογραφικό θέαμα ποιοτικών ταινιών, στις πρώην εγκαταστάσεις του ΙΚΑ .

**Έχοντας υπόψη:**

**1.** Τις διατάξεις:

α. Του άρθρου 158 του Ν.3463/2006 (Φ.Ε.Κ. 114 Α΄) «Κύρωση του Κώδικα Δήμων και Κοινοτήτων».

β. Του N. 3852/2010 (Φ.Ε.Κ. 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».

γ. Τις διατάξεις των άρθρων 66 & 68 του Ν. 4270/2014 «Αρχές Δημοσιονομικής Διαχείρισης και εποπτείας (Ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις (Φ.Ε.Κ. 143 Α΄).

δ. Του Ν. 4412/2016 (Φ.Ε.Κ. 147 Α΄).

ε Του Π.Δ. 80/2016 (Φ.Ε.Κ. 145 Α΄) «Ανάληψη υποχρέωσης από τους διατάκτες».

στ. Το με αριθ. πρωτ. 40031/15-12-2016, έγγραφο του ΥΠ.ΕΣ. σχετικά με την εφαρμογή των διατάξεων του Π.Δ. 80/2016

«Ανάληψη υποχρεώσεων από τους διατάκτες » στους Δήμους και στα Δημοτικά Ν.Π.Δ.Δ.

ζ. Την υπ’ αριθ. πρωτ. 2/100018/0026/30-12-2016 εγκύκλιο του Υπουργείου Οικονομικών (Γ.Λ.Κ), σχετικά με την εφαρμογή των διατάξεων του Π.Δ. 80/2016 «Ανάληψη υποχρεώσεων από τους διατάκτες » στους Δήμους και στα Δημοτικά Ν.Π.Δ.Δ.

**2.** Την υπ’ αριθ. 548/20-11-2017 (Α.Δ.Α: 6ΟΤΝΩΕΚ-ΖΡΚ) απόφαση Δημοτικού Συμβουλίου περί έγκρισης προϋπολογισμού Δήμου Καλλιθέας οικονομικού έτους 2018.

**3.** Την υπ’ αριθ. πρωτ. 110956/39133/22-12-2017 απόφαση της Αποκεντρωμένης Διοίκησης Αττικής περί έγκρισης προϋπολογισμού Δήμου Καλλιθέας έτους 2018.

**4.** Η αρμοδιότητα ανάληψης υποχρέωσης, διάθεσης των πιστώσεων και έγκρισης των δαπανών ανήκει κατά κανόνα στην Οικονομική Επιτροπή (άρθρο 72 παρ. 1 περίπτ. δ' Ν. 3852/2010) και κατ' εξαίρεση στο Δημοτικό Συμβούλιο και στο Δήμαρχο (άρθρο 158 παρ. 3 και 4 Ν.3463/2006).

Επίσης σύμφωνα με το άρθρο 2 του Π.Δ. 80/2016 για την ανάληψη οποιασδήποτε υποχρέωσης εκδίδεται από εξουσιοδοτημένο όργανο σχετικά απόφαση ανάληψης υποχρέωσης με την οποία δεσμεύεται η αναγκαία πίστωση . Κατόπιν των παραπάνω παρακαλούμε πολύ όπως προβείτε στη σύνταξη τεκμηριωμένου αιτήματος για την έγκριση των δαπανών, την ανάληψη των υποχρεώσεων και τη διάθεση των πιστώσεων σε βάρος των αντίστοιχων Κωδικών Εξόδων του προϋπολογισμού για πραγματοποίηση προβολών με πλούσιο κινηματογραφικό θέαμα ποιοτικών ταινιών. Καθώς θα πέφτει το σκοτάδι ένα λευκό πανί θα γίνεται το όχημα για ένα μεγάλο ταξίδι στο όνειρο και την φαντασία . Οι ταινίες θα προβληθούν στις πρώην εγκαταστάσεις του ΙΚΑ από 14/7/2018 έως 26/8/2018. Σκοπός των κινηματογραφικών προβολών είναι η ψυχαγωγία των Δημοτών του Δήμου Καλλιθέας

 Η εν λόγω δαπάνη έχει ως εξής:

1. Αμοιβή κινηματογραφικού εξοπλισμού και μισθώματα για την προβολή ταινιών, ποσού ύψους είκοσι χιλιάδων ευρώ (20.000,00€) συμπεριλαμβανομένου του νομίμου Φ.Π.Α, η δαπάνη θα βαρύνει τον **Κ.Α : 15.6235.0002** του προϋπολογισμού εξόδων του Δήμου οικονομικού έτους 2018 , με ανάρτηση πρωτογενούς αιτήματος στο Κ.Η.Μ.Δ.Σ (Α.Δ.Α.Μ: 18REQ003146782 ).

Η ανωτέρω δαπάνη δεν θα υπερβεί το ποσό ύψους είκοσι χιλιάδων ευρώ (20.000,00€) συμπεριλαμβανομένου του νομίμου Φ.Π.Α .

 **Εσωτερική Διανομή**   **Ο ΑΝΤΙΔΗΜΑΡΧΟΣ**

 - Γρ. Δημάρχου

 - Γρ. Αντιδημάρχου κ. Κωστάκη

 - Γρ. Γεν. Γραμματέα

 - Τμ. Προϋπολογισμού & Εκκαθάρισης Δαπανών

 - Δ/νση Πολιτισμού Παιδείας & Νέας Γενιάς **ΕΜΜΑΝΟΥΗΛ ΚΩΣΤΑΚΗΣ**

 - Τμ. Ερασιτεχνικής Δημιουργίας & εκδηλώσεων

 - Τμ.Προμηθειών & Αποθηκών